জুজানা স্তেভুলোভা

জুজানা স্তেভুলোভা হলেন ১৯৮৪ সালে জন্ম নেওয়া একজন স্লোভাকীয় আইনজীবী, প্রভাষক ও মানবাধিকার কর্মী, যিনি দেশটিতে শরণার্থী ও অভিবাসীদের অধিকার নিয়ে কাজ করে থাকেন। ২০১৬ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। তিনি স্লোভাকিয়ার ত্রানভা বিশ্ববিদ্যালয়ে প্রভাষক হিসেবে কর্মরত আছেন। তিনি দেশটিতে আগত অভিবাসী ও শরণার্থীদের রাজনৈতিক আশ্রয় প্রদানের জন্য কাজ করে চলেছেন।

জীবনী
জুজানা স্তেভুলোভা ১৯৮৪ সালে মধ্য ইউরোপের রাষ্ট্র স্লোভাকিয়ায় জন্মগ্রহণ করেন। তিনি দেশটির ত্রানভা বিশ্ববিদ্যালয়ে প্রভাষক হিসেবে কর্মরত আছেন। ত্রানভা বিশ্ববিদ্যালয় ১৬৩৫ সালে প্রতিষ্ঠিত হয়েছিল।Frijhoff 1996, pp. 80–89 তিনি স্লোভাকিয়ায় অভিবাসী ও শরণার্থীদের স্বার্থ সংশ্লিষ্ট অন্তর্ভুক্তিমূলক কর্মসূচি প্রণয়নে অবদান রেখেছেন।Zuzana Stevulova, migrationonline.cz, Retrieved 15 July 2016

স্লোভাকিয়ার এই মানবাধিকার কর্মী দেশটিতে আগত অভিবাসী ও শরণার্থীদের স্বার্থ সংশ্লিষ্ট বিভিন্ন মামলা লড়েছেন। এসব মামলায় বিজয়ী হবার মাধ্যমে স্লোভাকিয়ায়  আগত বহু অভিবাসী ও শরণার্থী দেশটিতে রাজনৈতিক আশ্রয় লাভ করেছিল।Biographies , State.gov, Retrieved 15 July 2016 এসব শরণার্থী ও অভিবাসীরা পূর্বে দেশটিতে রাজনৈতিক আশ্রয়ের আবেদন করে প্রত্যাখ্যাত হয়েছিল।

পুরস্কার
জুজানা স্তেভুলোভা তার কর্মকাণ্ডের স্বীকৃতিস্বরূপ ২০১৬ সালে আন্তর্জাতিক সাহসী নারী পুরস্কার লাভ করেন।Zuzana Števulová receives International Women of Courage Award , Human Rights League of Slovakia, Retrieved 15 July 2016 তিনি প্রথম স্লোভাকীয় হিসেবে আন্তর্জাতিক সাহসী নারী পুরস্কার লাভ করেছেন।

তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:আন্তর্জাতিক সাহসী নারী পুরস্কার প্রাপক
বিষয়শ্রেণী:সাহসিকতা পুরস্কার
বিষয়শ্রেণী:১৯৮৩-এ জন্ম
বিষয়শ্রেণী:২১শ শতাব্দীর নারী আইনজীবী